Document ID: 31989D0565

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 16ης Οκτωβρίου 1989
περί τροποποιήσεως των ορίων των μειονεκτικών περιοχών στη Γαλλία κατά την έννοια της οδηγίας 75/268/ΕΟΚ του Συμβουλίου
(Το κείμενο στη γαλλική γλώσσα είναι το μόνο αυθεντικό)
(89/565/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 για την ορεινή γεωργία και ορισμένες μειονεκτικές περιοχές (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,
Εκτιμώντας:
ότι η οδηγία 75/721/ΕΟΚ του Συμβουλίου της 28ης Απριλίου 1975 σχετικά με τον κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (3), όπως τροποποιήθηκε τελευταία από την απόφαση 87/348/ΕΟΚ της Επιτροπής (4), καθορίζει τις περιοχές της Γαλλίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·
ότι η γαλλική κυβέρνηση εζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, τροποποίηση των ορίων των μειονεκτικών περιοχών που αναφέρονται στο παράρτημα της οδηγίας 75/271/ΕΟΚ·
ότι η μεταφορά ορισμένων περιοχών που ήδη περιλαμβάνονται στον κατάλογο που αφορά τις περιοχές κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ, στον κατάλογο που αφορά τις περιοχές κατά την έννοια του άρθρου 3 παράγραφος 3 της οδηγίας αυτής, τηρεί τις ενδείξεις και τα κριτήρια, συμπεριλαμβανομένων των κριτηρίων εξαίρεσης, που λαμβάνονται υπόψη από την οδηγία 75/271/ΕΟΚ, για τον καθορισμό των ορεινών περιοχών·
ότι το σύνολο των τροποποιήσεων που εζήτησε η γαλλική κυβέρνηση στο πλαίσιο του άρθρου 2 παράγραφος 3 της οδηγίας 75/268/ΕΟΚ δεν καταλήγει σε αύξηση της χρησιμοποιούμενης γεωργικής εκτάσεως του συνόλου των μειονεκτικών περιοχών και κατά συνέπεια δεν έχει επίπτωση επί του ορίου που καθοριζεται στο εν λόγω άρθρο·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (FEOGA) για τις δημοσιονομικές επιπτώσεις·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος των μειονεκτικών περιοχών στη Γαλλία, που αναφέρεται στο παράρτημα της οδηγίας 75/271/ΕΟΚ, τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 16 Οκτωβρίου 1989.

Labels: 18
15
19
6